આતંકવાદી હુમલા બાદ પંજાબમાં સુરક્ષાદળોને મહત્તમ સાવધાની રાખવા માટે કહેવામાં આવ્યું છે. એક સિનિયર પોલીસ અધિકારીએ વિગત આપતા કહ્યું છે કે, સમગ્ર પ્રદેશમાં હાઈએલર્ટ જારી કરવામાં આવ્યું છે. જમ્મુ-કાશ્મીર સાથે સંબંધિત સરહદ ઉપર સુરક્ષા વ્યવસ્થા વધારી દેવામાં આવી છે. અધિકારીઓનું કહેવું છે કે રાજયમાં મહત્વપૂર્ણ સંસ્થાઓ અને અન્ય જાહેર સ્થળો ઉપર વધારાના પોલીસ અને સિકયુરિટી ફોર્સની તૈનાતી કરવામાં આવી ચુકી છે. પોલીસે કહ્યું છે કે, જગ્યા જગ્યાએ વાહનોની ચકાસણી કરવામાં આવી છે.